
Uvod 

Bosna i Hercegovina su u mnogom pogledu dve najzanimljivije i najsloženije slovenske 
oblasti na Balkanu. Etnički su, istina, vrlo čiste; čitavo njihovo stanovništvo, sem malog 
broja došljaka, čine Srbi i Hrvati. Ali, iako su Srbi i Hrvati jedan narod, među njima je ipak 
bilo izvesnih plemenskih razlika; i s toga etnički čistoća Bosne i Hercegovine nije onakva, 
kakva je u Srbiji, gde je bio manje-više čist srpski elemenat, Ш u Hrvatskoj, gde je bio 
hrvatski. Te su se razlike, izazvane posebno obrazovanjem na zapadu hrvatske, a na istoku 
srpske države, javile prihčno rano, i to, naravno, kao pohtičke razlike, - tako da je jedan 
učen vizantski car X veka, Konstantin Porfirogenit, mogao dosta sigurno povući granicu 

između njih, koja ih je delila na celom području od Plive do Cetine, idući preko Levanjskog 
Polja. Posle propasti Bodinove države i pošto je Hrvatska izgubila svoju samostalnost, 
Bosna, od XII veka, počinje da živi zasebnim pohtičkim životom. Kao što se u Dubrovniku 
Srednjega Veka bio razvio posebni dubrovački patriotizam, tako se vremenom razvija i u 
Bosni bosanski. Uži pokrajinski interesi privlače svu pažnju bosanskih vladara i njihove 
vlastele. „Dobri Bošnjani” postaju ideal podanika. Kod takvih ljudi, koji paze više svoje i 
bosanske interese, polagano iščezavaju ili gube potpuno svoju oštrinu ranije pohtičke 
razlike. Jedno vreme činilo se čak da je Bosni namenjena historiska misija, da stvori jednu 
trajniju srpsko-hrvatsku zajednicu. U državničkim planovima velikoga Tvrtka jasno se 
razvija njegova misao da od Bosne stvori središte jake narodne države, koja bi na jednoj 
strani obuhvatila Srbe, a na drugoj Hrvatc. Da je kojom srećom uspeo, taj Tvrtkov plan, s 
kraja XIV veka, dao bi nesumnjivo neki stvamiji sadržaj toj srpskohrvatskoj zajednici i 
učinio bi nam, verovatno, budućnost nešto prijatnijom, nego što je bila u vremenima posle 
toga. Kad nema dubljih razlika političke se lako izravnjavaju, pošto njih stvaraju interesi, a 
ne krv i dublja osećanja. U toliko bi, u izvesnom pravcu, bosanska prošlost mogla biti 
gotovo i poučna. 

AU, uz plemenske razlike postojale su od ranih vremena još i verske, u Srednjem veku 
mnogo opasnije od pohtičkih. Pored pravoslavnih i katolika tu su još delovali i bogumilski 
sektaši, a od XV veka pridolaze i muslimani. Sve tri ili četiri vere bile su jedna drugoj 
neprijateljske; dizale jedna protiv druge prave krstaške ratove; i između svojih pripadnika 
napravile su jaz redak u tolikom trajanju u historiji drugih naroda. U XVII veku, primera 
radi, imala su sva tri verska elementa u Bosni svoju književnost i književne radnike od ne 
male vrednosti. Pravoslavni su u to vreme s pažnjom negovali hronografsku književnost; 
kod katolika javio se tada svojim spisima Matija Divković; kod muslimana Muhamed 
Hevaji. AU ti pisci koji žive u istoj zemlji, često u istom okrugu ih srezu i pišu istim jezikom, 
ne znaju jedan za drugoga; u njihovom radu nema nikakve zajednice; oni ne gledaju u 
narodu celinu, nego samo svoje delove u njemu; oni su se s toga uzajamno ogradih ne 
tarabama, nego najtvrđim zidom. Od XIII veka do danas najveći deo svih podela, 
društvenih, klasnih i najposle pohtičkih, vrši se u glavnom prema verskoj pripadnosti; čak 
su i nacionalna opredeljivanja tim uvetovana. Nije čudo što je Bosna radi toga nazvata 
našom Španijom. Verska pocepanost u njoj bila je često glavni uzrok svemu nepoverenju, a 
oštra podela po veri najveća je smetnja stvaranju nacionalne solidarnosti u teška vremena 
iskušenja. Koliko to versko opredeljivanje ima uticaja pokazuju najbolje bosanski 
muslimani. Dok su pravoslavni iz reda Srbi, a katolici Hrvati, dotle se muslimani, verski 
veoma konzervativni, osećaju bliži Turcima nego Srbima i Hrvatima, iako su nesumnjivo 
čisti Sloveni i ne znaju za drugi maternji jezik sem našega. U vreme nacionalnih borbi XIX 
veka svaki musl im an Bosne i Hercegovine gledao je u hrišćanskim ustanicima ne brata po 
krvi i jeziku, nego mrskog đaura, koji se digao na dina i na sultana u Stambolu; i ma koliko 
da je mrzeo Osmanlije i imao od njih mnogo da podnese, on se nikad, ni za čas, nije 
kolebao za koga da se opredeh. 

Jedno vreme, u XIX veku, beše ozbiljna opasnost da Bosna i Hercegovina ne postanu 
„jabuka razdora" između Hrvata i Srba. Srbi su od davnina relativna većina u tim 
zemljama. Za vreme robovanja pod Turcima kod njih se razvilo vrlo živo osećanje narodne 
zajednice na celom području gde su stanovali i jaka želja da dočekaju dan svoga 
ujedinjenja. Od Karađorđeva Ustanka Bosna je bila prva želja obnovljene Srbije. Narodni 
pevač, klasični Višnjić, rođeni Bosanac, govorio je kroz Voždova usta želju celog naraštaja: 

Drino vodo! plemenita međo 
Izmeđ Bosne i izmeđ Srbije! 

Naskoro će i to vreme doći 
Kada ću ja i tebeka preći 
I čestitu Bosnu polaziti! 

U vreme kneza Mihajla bosansko pitanje nije skidano s dnevnog reda u njegovim 
planovima i nije slučajno da na njegovu spomeniku desna ruka stoji uperena prema Bosni. 
Šta je Bosna značila u osećanjima srpskog naroda pokazala je najbolje aneksiona kriza 
1908. godine, kada je mala Srbija, ne obazirući se na posledice, ustala prema silnoj 
dunavskoj monarhiji. „Srpski se problem mora rešiti silom”, pisao je tad jedan naučenjak 
mirne krvi, g. Jovan Cvijić, jer su Bosna i Hercegovina za srpski narod „centralna oblast i 
jezgro naroda”. Austrija, koja je želela imati Bosnu i preko nje koračati dalje na Balkan, 
prema Solunu, tražila je oslonca za svoju politiku u katohčkom, odnosno hrvatskom delu 
bosansko-hercegovačkog naroda. Ona je Hrvatima davala neobavezne poruke da je u 
njihovom interesu da je pomažu i da je ujedinjenje Hrvata pod Austro-Ugarskom dosta 
blizak i relativno lak cilj. Jedan deo hrvatske javnosti dao se zavesti tim obećanjima, koja 
su čitavo vreme ostala prazne reči; dok su drugi hrvatski rodoljubi, s razumevanjem pravih 
namera bečke poUtike, upozoravali i Srbe i Hrvate da ne ulaze u ljute razmirice za tuđ 
račun. Srećom, danas je to pitanje bez stare opasnosti; u zajedničkoj državi Srba i Hrvata 
ispunjene su želje obadviju strana. 

Ovo prepUtanje verskih i političkih momenata učinUo je bosansku prošlost vrlo složenom, a 
prUike u Bosni i Hercegovini sve do neki dan veoma tešk im . Slovenačka, Srbija i Crna 
Gora bile su dugo vremena etnički i verski homogene, a u svima ostaUm našim oblastima u 
Hrvatskoj, Dalmaciji, Vojvodini i Južnoj Srbiji verske su grupacije, u glavnom, samo od po 
dve vrste: pravoslavni i katoUci, odnosno pravoslavni i muslimani. Radi toga u njihovom 
životu nije bUo svega onoga što naročito karakteriše život u Bosni, sa borbom u troje, sa 
mnogo osobenog, osetljivog i uvijenog na jedan poseban, lokalno vrlo negovan, način; kad 
je svaka akcija vođena, u glavnom, samo jednom rukom i kad je veština bila često puta 
potrebnija od vrhne. 

Pored toga, zanimljivost i složenost Bosne i Hercegovine čini još i ovo. Ni u jednoj 
pokrajini našoj na Balkanu nije se tako jako ukrstio uticaj Istoka i Zapada, kao u ove dve: 
Dalmacija, Hrvatska i jedno vreme Zeta bile su pretežno pod uticajem romanskog 
elementa; u celoj Srbiji, naročito od XII veka, a u južnoj i od ranije, prevlađuje uticaj 
istočnjačko-vizantiski. Jedine su Bosna i Hercegovina, gde se gotovo pred očima svih oseća 
i jedan i drugi uticaj, ako ne u potpuno jednakoj meri, a ono ipak u tolikoj, da se omeri 
dadu jasno ogledati. Ti uticaji vide se najpre u veri. Prvih vremena zapadni uticaj 
prevlađivao je u svoj zemlji. Latinski jezik držao se u izvesnoj tradiciji vrlo dugo. Svi 
hrišćanski spomenici bosanskog područja, tj. ostaci crkvene arhitekture i grobova u 
čitavom vremenu od V-XI veka, u nesumnjivoj su vezi sa dalmatinskim i imaju apsolutno 
istu vrstu rada i iste tipove. AU, pored toga, ima dokaza i o uticaju Vizantije i Istoka. Za 
cara Vasilija I tvrdi se da je slao sveštenike u neretljansku krajinu; kult istočnjačkih svetaca 
Srđa, Trifuna, Kuzmana i Damjana, Dimitrija, Tekle i dubrovačkog Vlaha bio bi dalja 
potvrda za to. Za srpskog kneza Mutimira, pod čijom se vlašću nalazio i jedan deo današnje 
Bosne i Hercegovine, zna se da je pristajao uz istočnu crkvu, iako ga je papa pozivao, da 
se, po tradiciji svojih prethodnika, vrati panonskoj dijecezi. Dva-tri veka docnije istočni 
elemenat znatno pojačavaju bogumiU, čije je učenje, kako se zna, potpuno maloaziskog i 
balkanskog porekla. Verska borba, koja se vodUa kroz čitav Srednji Vek, povlačUa je za 
sobom i borbu oba uticaja, i to je, u više mahova, donosUo Bosni izvesno pojačanje njenog 
kulturnogkapitala. Kao posledica verske aktivnosti došla je književnost. Ona je pretežno 
sva na narodnom jeziku i u ćirihci, kojom se služe i pravoslavni i bogumiU i katoUci (do 

XVIII veka) i mus li mani (sve do austriske okupacije). Primeri upotrebe glagolice vrlo su 
retki. Bosna je, zanimljivo, više uticala na Dalmaciju unošenjem ćirilice, nego kulturnija 
Dalmacija svojim pismom na Bosnu. Posle turskog osvajanja uticaj Istoka prevladao je 
potpuno čak i kod katoličkog elementa, koji je jedini, preko svog sveštenstva, održavao 
kakve-takve veze sa Zapadom. Bilo bi naročita interesa proučavati nešto izbliže kako se to 
osvajanje Istoka odnosilo prema starom nasleđu Zapada u zemlji i kakve je sve oblike dalo 
u obrazovanju specijalnog bosanskog tipa kulture. 

Pored tog ukrštavanja uticaja Istoka i Zapada u versk im pitanjima, ono se da videti i u 
drugim oblicima društvenog života. Zapadnom uticaju znatno je pomogao veliki ugled i 
primer Mađarske, koja je nekoliko vekova bila vrhovni gospodar Bosne. Moglo bi se, sa 
dovoljno razloga, reći, da je zapadnjaštvo Mađara u Srednjem Veku vrlo problematična 
stvar i da je velik deo njihovih tekovina došao uticajem njihovih slovenskih i nemačkih 
suseda; to bi se moglo reći, pa, ako hoćete, i primiti, ali bi se, i pored toga, moralo utvrditi, 
da je toga uticaja bilo i da je bio vrlo osetan. Ta za samu dinastiju Kotromanića postoji vrlo 
verovatno predanje da je došla u Bosnu preko Mađarske, iako je inače germanskog 
porekla. U državnom uređenju Bosne, u stvaranju posebnih komitata u Krajini i tuzlanskom 
okrugu; u odnosima između vlastele i podanika, vlastele i kralja; ili u nekim osobinama 
formulara državnih isprava; Ш u izvesnim osobinama materijalne kulture, - uticaj 
mađarskih, odnosno zapadnih obrazaca toliko je vidan, da o njemu ne može biti sumnje. S 
druge strane, postoje stare tradicije vizantiske uprave; dolaze, naročito od Tvrtkova 
vremena, neposredno primljeni obrasci raških ustanova; tako da je i taj uticaj vrlo živ i 
jasno ocrtan. Na bosanskom dvoru i u kućama bosanske vlastele nalaze se odive sa raznih 
strana sveta, istoka i zapada: mađarske princeze, ortenburške grofice, fjorentinske sinjore, 
srpske kneginje, bugarske i carske kćeri; to sve dolazi sa svojim shvatanjima i navikama i 
unosi u Bosnu jednu mešavinu, koja samo pojačava ukrštavanja raznorodnih kultura. U 
ostalom, eno vrlo rečita primera u najlepšem delu naše stare pismenosti, u evanđeliju 
rađenom za humskog kneza Miroslava. U tekstu tog evanđehja ima izvesnih jczičnih i 
pisarskih pojava koje pokazuju nesumnjiv uticaj srpske pisarske škole iz Južne Srbije. Slike 
međutim, imaju toliko zapadnjačkog, da bi, sve kad ne bi bilo među njima one beleške o 
„Žvanu batisti”, same po sebi dovoljno govorile čijeg su porekla. Bosna je puna tih 
spomenika koji stoje kao na raskrsnici dvaju kultura i koje joj daju naročito mesto među 
našim pokrajinama. Dodajte tome ogroman broj spomenika turske kulture, kakvih sem 
Južne Srbije nema nijedan drugi naš kraj i onda ćete razumeti radi čega Bosna i 
Hercegovina zaslužuju posebnu pažnju i složeniju studiju. 

Uz taj historiski značaj i interes, Bosna i Hercegovina privlače i svojim prirodnim lepotama. 
One su po svojoj raznolikosti slika cele naše države. U njima će se naći sve; od ogromnih 
starih šuma i pitomih planinskih rudina do surih hercegovačkih krševa i ubogih karsnih 
vrtača; od bogatih planinskih reka do davno zatrpanih suhopotočina; od široke posavinske 
kothne do strmog neumskog mora. Pojedine partije u njima imaju izgled i svežinu najlepših 
alpskih predela, a pojedina mesta živopisnost i boju Istoka. Primeri Popova Polja Ш 
Mostarskog Blata, kad se čitav jedan kraj za par dana pretvori u ogromno jezero i kad tog 
jezera, opet za nekoliko dana, može da nestane, prestavljaju prirodne pojave karsnih polja 
Hercegovine, koliko retke toUko i zanimljive. Na drugoj strani, ispod sivog i vlažnog Jajca, 
videćete kako se čitavo jedno jezero u peni ruši niz potamnele stene i kako taj pad Plive 
ima nečeg i što osvaja veličanstvenošću i što zadivljuje neobičnošću. 

